
ΤΕΥΧΟΣ ΔΕΥΤΕΡΟ 


Αρ. Φύλλου 326 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός σπουδών ΤΕΙ Αθήνας. 1 

Σύσταση Γραφείου Κινήτρων Νέων Αγροτών στο Υ¬ 
πουργείο Γ εωργίας. 2 

Καθορισμός αρμοδιοτήτων και τρόπου λειτουργίας 
των Κλιμακίων Ελέγχου Αλιευτικών Προϊόντων. 3 


ΑΠΟΦΑΣΕΙ Σ 

Αριθ.Ε5/2672π.έ (1) 

Κανονισμός σπουδών ΤΕΙ Αθήνας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 19του άρθρου 1 τουΝ.2621/98 
«Ρύθμιση θεμάτων οργάνωσης και λειτουργίας των τε¬ 
χνολογικών εκπαιδευτικών ιδρυμάτων και άλλες διατά¬ 
ξεις» (ΦΕΚ 136τ.Α'). 

2. Την από 19-11-98 απόφαση της συνέλευσης του ΤΕΙ 
Αθήνας, η οποία μας διαβιβάστηκε με το αριθμ. Φ Β13/ 
13022/3-12-98 έγγραφο του ΤΕΙ Αθήνας. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Εγκρίνουμε ως προς τη νομιμότητά της και την πληρό- 
τητά της την από 19-11 -98 απόφαση της συνέλευσης του 
Τεχνολογικού Εκπαιδευτικού Ιδρύματος (Τ.Ε.Ι.) Αθήνας, 
με την οποία καταρτίστηκε ο κανονισμός σπουδών του 
παραπάνω ιδρύματος, και η οποία έχει ως ακολούθως : 

«ΚΑΝΟΝΙΣΜΟΣ ΣΠΟΥΔΩΝ Τ.Ε.Ι. ΑΘΗΝΑΣ» 
ΚΕΦΑΛΑΙΟ ΠΡΩΤΟ 
Σπουδαστές Τ.Ε.Ι., 

Εγγραφές, Κύκλοι Σπουδών, Μαθήματα 
Άρθρο 1 

Σπουδαστές Τεχνολογικών Εκπαιδευτικών Ιδρυμάτων - 
Εγγραφές 

1. Σπουδαστές Τ.Ε.Ι. καθίστανται όσοι εγγράφονται σε 


αυτά μετά από εισαγωγή, μετεγγραφή ή κατάταξη σύμ¬ 
φωνα με τις κείμενες διατάξεις. 

2. Οι εγγραφές των εισαγομένων σπουδαστών γίνονται 
στο οικείο Τμήμα της Σχολής μέσα στα χρονικά όρια και με 
βάση τα δικαιολογητικά που ορίζονται εκάστοτε με τις υ¬ 
πουργικές αποφάσεις, για την εισαγωγή νέων σπουδαστών. 

3. Για λόγους εξαιρετικής ανάγκης, όπως παρατεταμέ- 
νη θεομηνία, σοβαρή ασθένεια, στράτευση ή απουσία στο 
εξωτερικό, είναι δυνατή η εγγραφή σπουδαστή που κα¬ 
θυστέρησε να εγγράφει μέσα στις προθεσμίες της προη¬ 
γούμενης παραγράφου του άρθρου αυτού, με αιτιολογη¬ 
μένη απόφαση του Συμβουλίου του Τμήματος. Σε περί¬ 
πτωση απόρριψης η αίτηση είναι δυνατόν να 
επανεξετασθεί από το Συμβούλιο της Σχολής, ύστερα α¬ 
πό αίτηση του ενδιαφερομένου σπουδαστή, η οποία υπο¬ 
βάλλεται σε αποκλειστική προθεσμία τριάντα (30) ημε¬ 
ρών από τη λήξη της προθεσμίας εγγραφής και στην ο¬ 
ποία εκτίθενται και οι λόγοι της καθυστέρησης. 

Σπουδαστής που δεν γράφτηκε ούτε με τη διαδικασία 
αυτής της παραγράφου, χάνει το δικαίωμα εγγραφής του 
στο Τ.Ε.Ι. 

4. Σπουδαστής, που έχει εγγράφει στο Τ.Ε.Ι δεν μπορεί 
να είναι συγχρόνως σπουδαστής και σε άλλο τριτοβάθμιο 
εκπαιδευτικό ίδρυμα εσωτερικού ή εξωτερικού. 

Άρθρο 2 

Ανανέωση Εγγραφής 

1. Με την επιφύλαξη της παρ. 6 του άρθρου 27 ν. 
1404/1983, ο σπουδαστής υποχρεούται ανά εξάμηνο σε 
ανανέωση εγγραφής. Η ανανέωση γίνεται μια εβδομάδα 
τουλάχιστον πριν από την έναρξη των μαθημάτων του ε¬ 
ξαμήνου με ειδική έντυπη δήλωση, που διατίθεται από το 
Τμήμα. 

2. Σπουδαστής, που δεν ανανέωσε την εγγραφή του για 
δύο (2) συνεχόμενα ή για τρία (3) μη συνεχόμενα εξάμηνα 
σπουδών, χάνει τη δυνατότητα να συνεχίσει τις σπουδές 
του στο Τ.Ε.Ι. και διαγράφεται από τα μητρώα του Τμήμα- 
τος αυτοδίκαια. Αιτήσεις επανεγγραφής διαγραφέντων ε¬ 
ξετάζονται κατά σειρά από το Συμβούλιο Τμήματος και 
της Σχολής μόνο για σοβαρούς λόγους. 

Άρθρο 3 

Κύκλοι Σπουδών, Έναρξη, 

Διακοπή και Λήξη Μαθημάτων 

1. Τη βασική εκπαιδευτική περίοδο στο Τ.Ε.Ι. αποτελεί 
το διδακτικό εξάμηνο. Κάθε διδακτικό έτος, που αρχίζει 
την 1η Σεπτεμβρίου και λήγει την 5η Ιουλίου, περιλαμβά¬ 
νει δύο αυτοτελή διδακτικά εξάμηνα : το χειμερινό, το ο¬ 
ποίο αρχίζει την πρώτη Δευτέρα μετά τις εξετάσεις Σε¬ 
πτεμβρίου και την εβδομάδατων εγγραφών και το εαρινό, 
το οποίο αρχίζει μετά τη λήξη των εξετάσεων β' περιόδου 
του χειμερινού εξαμήνου και την εβδομάδα των εγγρα¬ 
φών. Μεταξύ των δύο εξεταστικών περιόδων του χειμε¬ 
ρινού εξαμήνου ή μετά τη λήξη της δεύτερης εξεταστικής 
περιόδου και μέχρι την έναρξη του εαρινού εξαμήνου 
μπορούν να παρεμβάλλονται ημέρες ελεύθερες μαθημά¬ 
των. 

2. Κατά τη διάρκεια των εξαμήνων μαθήματα και εξετά¬ 
σεις δεν διεξάγονται τις επίσημες εορτές και διακοπές, 
που ορίζονται στον Εσωτερικό Κανονισμό του Τ.Ε.Ι. 

3. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων και των διακοπών του επόμενου 
διδακτικού έτους καθορίζονται, κατ’ εφαρμογή των δια¬ 
τάξεων του παρόντος άρθρου σε συνδυασμό με εκείνες 
του άρθρου 27 του ν. 1404/1983, από το Συμβούλιο του 
Τ.Ε.Ι. και ανακοινώνονται, με ευθύνη του Αντιπροέδρου 
του Τ.Ε.Ι. που είναι αρμόδιος για τα εκπαιδευτικά θέματα, 
ενιαία για όλες τις Σχολές του Τ.Ε.Ι., το αργότερο μέχρι 
τέλος Ιουνίου κάθε έτους. 

ΚΕΦΑΛΑΙΟ ΔΕΥΤΕΡΟ 

Οργάνωση Σπουδών, Μορφές Διδασκαλίας, 
Εκπαιδευτικές Εκδρομές 

Άρθρο 4 

Οργάνωση Μαθημάτων - Προγράμματα Σπουδών 

1. Οι σπουδές στο Τ.Ε.Ι. οργανώνονται με βάση το εξα¬ 
μηνιαίο μάθημα. Τα μαθήματα του προγράμματος σπου¬ 
δών κάθε Τμήματος διακρίνονται σε γενικά υποχρεωτικά, 
κατ’ επιλογήν υποχρεωτικά και προαιρετικά, ως εξής: 

α) Γενικά υποχρεωτικά μαθήματα είναι τα μαθήματα υ¬ 
ποδομής και τα βασικά μαθήματα ειδικότητας, τα οποία 
είναι υποχρεωτικά για όλους τους σπουδαστές του Τμή¬ 
ματος. 

β) Τα κατ’ επιλογήν υποχρεωτικά μαθήματα είναι μαθή¬ 
ματα ειδικότητας που επιλέγονται από τους σπουδαστές 
από πίνακα περισσοτέρων μαθημάτων. Τα μαθήματα αυ¬ 
τά μπορεί να είναι ομαδοποιημένα, οπότε ο σπουδαστής 
επιλέγει υποχρεωτικά όλα τα μαθήματα μιας ομάδας, ε¬ 
κτός εάν είναι αδύνατη η διδασκαλία όλων των μαθημά¬ 
των της ομάδας. Στην περίπτωση αυτή γίνεται ελεύθερη 
επιλογή για την συμπλήρωση των μαθημάτων της ομά¬ 
δας. Εάν έχουν οριστεί κατευθύνσεις, τα μαθήματα που 
τις χαρακτηρίζουν είναι ομαδοποιημένα. 

γ) Τα προαιρετικά μαθήματα, είναι μαθήματα γενικής 
μόρφωσης ή μαθήματα εμβάθυνσης, υποδομής ή διεπι¬ 
στημονικά. 

2. Εάν οι γνώσεις που παρέχονται σε ένα μάθημα είναι 
προϋπόθεση επιτυχούς παρακολούθησης ενός άλλου 
μαθήματος, το πρώτο μάθημα χαρακτηρίζεται ως προα- 


παιτούμενο του δεύτερου. Ένα μάθημα μπορεί να είναι 
ταυτόχρονα και προαπαιτούμενο ενός μαθήματος και ε- 
ξαρτώμενο από άλλο μάθημα. Τα προαπαιτούμενα και ε- 
ξαρτώμενα μαθήματα καθορίζονται με απόφαση της Γ ε¬ 
νικής Συνέλευσης κάθε Τμήματος. Τα αλληλοσυνδεόμε- 
να με τον τρόπο αυτό μαθήματα σχηματίζουν ομάδες, 
που περιλαμβάνουν μέχρι τρία (3) μαθήματα, που δεν έ¬ 
χουν μεταξύ τους κοινά μαθήματα και ο ολικός αριθμός 
των αλληλοσυνδεομένων μαθημάτων δεν υπερβαίνει το 
40% του συνόλου των υποχρεωτικών μαθημάτων του 
Τμήματος και ορίζεται με απόφαση της Γ ενικής Συνέλευ¬ 
σης του Τμήματος. 

3. Εάν στο πρόγραμμα σπουδών του Τμήματος περι¬ 
λαμβάνονται και μαθήματα που ανήκουν στο γνωστικό 
πεδίο Γενικού Τμήματος ή Ομάδας Μαθημάτων άλλου 
Τμήματος, για την κατάρτιση του προγράμματος σπου¬ 
δών του Τμήματος, αναφορικά μετά μαθήματα αυτά, και 
κατ’ ανάλογη εφαρμογή της παραγράφου 4 του άρθρου 
26 ν. 1404/1983, απαιτείται η σύμφωνη γνώμη της Γενικής 
Συνέλευσης του οικείου Γενικού Τμήματος ή της οικείας 
Ομάδας Μαθημάτων. Εάν δεν γίνει δυνατή η επίτευξη 
συμφωνίας, η οριστική απόφαση λαμβάνεται από το Συμ¬ 
βούλιο της Σχολής, προκειμένου για Τμήματα και Ομάδες 
Μαθημάτων της ίδιας Σχολής, ή από το Συμβούλιο του 
Τ.Ε.Ι. σε διαφορετική περίπτωση. 

4. Το αργότερο μία (1) εβδομάδα πριν από την έναρξη 
των μαθημάτων κάθε διδακτικού εξαμήνου συντάσσεται 
με τη φροντίδα του Συμβουλίου του Τμήματος και ανα¬ 
κοινώνεται με ευθύνη του προϊσταμένου του Τμήματος, 
το εβδομαδιαίο ωρολόγιο πρόγραμμα μαθημάτων του 
Τμήματος, το οποίο περιέχει: 

α) τα τυπικά προγράμματα σπουδών κάθε εξαμήνου, 

β) τα μέλη του Ε.Π. που θα διδάξουν κάθε μάθημα των 
τυπικών προγραμμάτων και 

γ) την ημέρα, την ώρα και την αίθουσα ή τον χώρο που 
θα πραγματοποιηθεί κάθε μάθημα. 

Κατά την κατάρτιση του εβδομαδιαίου ωρολογίου προ¬ 
γράμματος κάθε Τμήματος λαμβάνεται πρόνοια, ώστε να 
συμπίπτει ελεύθερος χρόνος 3-4 ωρών σε συγκεκριμένη 
ημέρα της εβδομάδας που θα χρησιμοποιείται για τη σύ¬ 
γκληση των οργάνων του Τμήματος ή συνελεύσεων των 
μελών του Τ.Ε.Ι. 

5. α) Τα τυπικά προγράμματα των εξαμήνων σπουδών 
του Τμήματος είναι ενδεικτικά και όχι υποχρεωτικά για 
τους σπουδαστές του Τμήματος, με την επιφύλαξη της 
παραγράφου 1 περίπτωση ατού άρθρου αυτού. Ο σπου¬ 
δαστής μπορεί για κάθε διδακτικό εξάμηνο να καταρτίζει 
το ατομικό του πρόγραμμα σπουδών, το οποίο περιλαμ¬ 
βάνει τα μαθήματα που επιθυμεί και πρόκειται να παρα¬ 
κολουθήσει κατά το εξάμηνο αυτό. Σχετική δήλωση υπο¬ 
βάλλουν στο Τμήμα όλοι οι σπουδαστές ταυτόχρονα με 
την εγγραφή ή την ανανέωση εγγραφής τους. Μέσα σε 
μία (1) εβδομάδα από την έναρξη των μαθημάτων του ε¬ 
ξαμήνου, ο σπουδαστής έχει τη δυνατότητα τροποποίη¬ 
σης της αρχικής δήλωσής του για δύο το πολύ μαθήματα. 

β) Κατά την κατάρτιση του ατομικού προγράμματος 
σπουδών του εξαμήνου ο σπουδαστής λαμβάνει υποχρε¬ 
ωτικά πρόνοια, ώστε: 

ι. το σύνολο των εβδομαδιαίων ωρών διδασκαλίας για 
τα μαθήματα που δηλώνει είναι μέχρι 45 ώρες για τα τυ¬ 
πικά εξάμηνα σπουδών και για τους επί πτυχίω σπουδα¬ 
στές 55 ώρες χωρίς να ισχύουν για τους δεύτερους τα υ¬ 
πό του άρθρου 4 παράγραφος 2 προβλεπόμενα. 

ιι. Να μη δηλώνονται μαθήματα, τα προαπαιτούμενα 
των οποίων δεν έχει παρακολουθήσει με επιτυχία ο σπου¬ 
δαστής. 

γ) Εάν στη δήλωση των μαθημάτων που θα παρακολου¬ 
θήσει ο σπουδαστής σε ένα εξάμηνο δεν τηρούνται οι ό¬ 
ροι του προηγούμενου εδαφίου, θεωρείται αυτοδίκαια, ό¬ 
τι η δήλωση περιλαμβάνει τα μαθήματα του εξαμήνου ει¬ 
σαγωγής, προκειμένου για πρωτοεισαγόμενους 
σπουδαστές ενώ για παλαιότερους σπουδαστές τροπο¬ 
ποιείται η δήλωση μαθημάτων με απόφαση του Συμβου¬ 
λίου του Τμήματος ύστερα από συνεννόηση με τον σπου¬ 
δαστή. 

6. Σε καμία περίπτωση ο σπουδαστής, κατ' εφαρμογή 
του εδαφίου β'της προηγούμενης παραγράφου, δεν μπο¬ 
ρεί να καταστεί πτυχιούχος νωρίτερα από την προβλεπό- 
μενη χρονική διάρκεια σπουδών του Τμήματος. Για τη δι¬ 
ευκόλυνση της κινητικότητας σπουδαστών και Ε.Π. μετα¬ 
ξύ του Τ.Ε.Ι. Αθήνας και ιδρυμάτων τριτοβάθμιας 
εκπαίδευσης του εξωτερικού, είναι δυνατή, με απόφαση 
του Συμβουλίου του Τ.Ε.Ι., η διδασκαλία ορισμένων μα¬ 
θημάτων του προγράμματος σπουδών κάθε Τμήματος 
και σε μία άλλη γλώσσα κράτους - μέλους της Ευρωπαϊ¬ 
κής Ένωσης, η οποία διδάσκεται στο Τμήμα. 

Άρθρο 5 

Διδασκαλία Ξένων Γλωσσών 

1. Στα τμήματα του Τ.Ε.Ι. διδάσκονται μια ή περισσότε¬ 
ρες ξένες γλώσσες, κυρίως από τις γλώσσες χωρών της 
Ευρωπαϊκής Ένωσης. Η διδασκαλία της ξένης γλώσσας 
έχει ως σκοπό να μάθουν οι σπουδαστές τη γλώσσα, ώστε 
να μπορούν να τη χειρίζονται με επάρκεια σε κάθε περί¬ 
πτωση. 

2. Ο σπουδαστής που κατέχει την ξένη γλώσσα, μπορεί 
να ζητήσει την απαλλαγή του από την υποχρέωση παρα¬ 
κολούθησης της γλώσσας αυτής. Για το σκοπό αυτό με ει¬ 
σήγηση του οικείου Τμήματος και απόφαση του Συμβου¬ 
λίου του Τ.Ε.Ι. συγκροτείται επιτροπή αποτελούμενη από 
τρία (3) μέλη του Εκπαιδευτικού Προσωπικού της αντί¬ 
στοιχης γλώσσας, η οποία εξετάζει και εισηγείται στο 
Συμβούλιο του Τμήματος για την απαλλαγή του ή μη από 
την παρακολούθηση των μαθημάτωντης ξένης γλώσσας, 
για ένα ή περισσότερα εξάμηνα σπουδών. Σε περίπτωση 
που ο αριθμός των σπουδαστών, που δηλώνουν ή λαμβά¬ 
νουν μέρος στις εξετάσεις είναι μικρός, τότε με απόφαση 
του Συμβουλίου του Τ.Ε.Ι. είναι δυνατή η διδασκαλία μα¬ 
θημάτων συναφούς ειδικότητας σε επίπεδο Σχολής ή 
Τ.Ε.Ι. 

Άρθρο 6 

Μορφές Διδασκαλίας, Συνδιδασκαλία 

1. Η εκπαιδευτική διαδικασία κάθε μαθήματος περιλαμ¬ 
βάνει μία ή περισσότερες από τις παρακάτω μορφές: θε¬ 
ωρητική ή από έδρας διδασκαλία, σεμινάρια, φροντιστη¬ 
ριακές και άλλες μορφές διδασκαλίας, πρακτικές και ερ¬ 


γαστηριακές ασκήσεις, ανάθεση εκπόνησης εργασιών α¬ 
τομικά ή ομαδικά και εκπαιδευτικές επισκέψεις και εκ¬ 
δρομές. 

2. α) Η θεωρητική ή από έδρας διδασκαλία μαθήματος, 
παρουσιάζει εποπτικά μία ευρεία περιοχή ενός γνωστι¬ 
κού αντικειμένου και τον σχετικό με αυτή επιστημονικό 
προβληματισμό. Τμήμα της διδασκαλίας αυτής μπορεί να 
περιλαμβάνει και ειδικές ασκήσεις για την εμπέδωση των 
θεωρητικών γνώσεων με τη μορφή φροντιστηριακών α¬ 
σκήσεων. Επίσης μέρος της ύλης μπορεί να ανατίθεται 
για παρουσίαση σε σπουδαστές ατομικά ή ομαδικά. Η 
συνθετική εφαρμογή γνώσεων, μεθόδων και διαδικασιών 
γίνεται σε ειδικά επιλεγμένα θέματα που αναθέτει ο διδά¬ 
σκων στους σπουδαστές, κατά ομάδες ή ατομικά. 

β) Τα σεμινάρια στοχεύουν στην επεξεργασία συγκε¬ 
κριμένων θεμάτων σε μεγαλύτερο βάθος και έκταση με τη 
συνεργασία και καθοδήγηση του διδάσκοντα και τη βοή¬ 
θεια σχετικής βιβλιογραφίας. 

γ) Οι εργαστηριακές και πρακτικές ασκήσεις πραγμα¬ 
τοποιούνται περιοδικά σε κατάλληλους χώρους του Τ.Ε.Ι. 
ή σε χώρους εργασίας, στους οποίους οι σπουδαστές κά¬ 
τω από την επίβλεψη και με την καθοδήγηση του εκπαι¬ 
δευτικού προσωπικού εκπαιδεύονται κατά μικρές ομάδες 
στην εφαρμογή θεωρητικών, επαγγελματικών ή τεχνολο¬ 
γικών μεθόδων, στον χειρισμό τεχνικών συστημάτων, 
στον εθισμό στην ομαδική εργασία, στη σύνταξη περι¬ 
γραφικών εκθέσεων κλπ., ώστε να αποκτούν τις κατάλ¬ 
ληλες δεξιότητες. 

3. α) Δεν επιτρέπεται κατάτμηση θεωρητικού μαθήμα¬ 
τος σε περισσότερα τμήματα. Σε εξαιρετικές περιπτώ¬ 
σεις, όταν ο αριθμός των παρακολουθούντων σπουδα¬ 
στών είναι πολύ μεγάλος, μπορεί να γίνει κατάτμηση. 

β) Για τη διεξαγωγή των εργαστηριακών ασκήσεων ο α¬ 
ριθμός των παρακολουθούντων σπουδαστών ανά τμήμα 
θα έχει ελάχιστο όριο δέκα πέντε (15) και μέγιστο είκοσι 
(20) ατόμων, εκτός ειδικών περιπτώσεων για τις οποίες α¬ 
παιτείται η έγκριση από το Συμβούλιο του Τ.Ε.Ι. μετά από 
αιτιολογημένη εισήγηση του Συμβουλίου του Τμήματος. 
Ο αριθμός των μελών Ε.Π. ανά τμήμα εργαστηριακών α¬ 
σκήσεων δεν μπορεί να είναι ανώτερος των δύο (2). 

γ) Σε περίπτωση κατάτμησης Τμήματος λόγω μεγάλου 
αριθμού σπουδαστών, οι διδάσκοντες συντονίζουν μετα¬ 
ξύ τους τη διδακτέα ύλη και την ύλη των τελικών εξετάσε¬ 
ων. 

δ) Σε καμία περίπτωση δεν γίνεται ανάθεση θεωρητικού 
μαθήματος σε περισσοτέρους από έναν εκπαιδευτικούς. 

Άρθρο 7 

Διάρκεια Διδασκαλίας και Ασκήσεων 

1. Η διάρκεια της ωριαίας διδασκαλίας των θεωρητικών 
μαθημάτων και φροντιστηριακών ασκήσεων ορίζεται σε 
σαράντα πέντε (45) λεπτά της ώρας, μετά τη λήξη της ο¬ 
ποίας ακολουθεί διάλειμμα δέκα πέντε (15) λεπτών. 

2. Η διάρκεια των ωριαίων πρακτικών και εργαστηρια¬ 
κών ασκήσεων είναι πενήντα πέντε (55) λεπτά. Οι φροντι¬ 
στηριακές , εργαστηριακές και πρακτικές ασκήσεις μπο¬ 
ρεί να γίνονται και χωρίς διάλειμμα. 

3. Η διάρκεια διεξαγωγής των σεμιναρίων ρυθμίζεται α- 

πό τον διδάσκοντα σε συνεννόηση με τους σπουδαστές. 
Κάθε άλλη λεπτομέρεια καθορίζεται με απόφαση του 
Συμβουλίου του Τ.Ε.Ι. 

4. Η διάρκεια της θεωρητικής διδασκαλίας δεν μπορεί 
να υπερβαίνει τις τρεις (3) συνεχείς ώρες διδασκαλίας 
στο ίδιο γνωστικό αντικείμενο. 

Άρθρο 8 

Εκπαιδευτικές Εκδρομές 

1. α) Για την αποτελεσματικότερη εμπέδωση των θεω¬ 
ρητικών, τεχνολογικών και πρακτικών γνώσεωντων σπου¬ 
δαστών οργανώνονται, με πρωτοβουλία και ευθύνη του 
Τμήματος, εκπαιδευτικές επισκέψεις και εκδρομές μι¬ 
κρής χρονικής διάρκειας (όχι περισσότερες από τρεις (3) 
συνεχόμενες εργάσιμες ημέρες το εξάμηνο) σε χώρους 
εργασίας και βιομηχανικών εγκαταστάσεων. Η έγκριση 
παρέχεται σύμφωνα με τον Εσωτερικό Κανονισμό του 
Τ.Ε.Ι. 

β) Πολυήμερες, άνω των τριών (3) ημερών, εκπαιδευτι¬ 
κές εκδρομές, στο εσωτερικό ή το εξωτερικό, πραγματο¬ 
ποιούνται μόνο κατά τις διακοπές των Χριστουγέννων, 
του Πάσχα και του καλοκαιριού. Η έγκριση παρέχεται α¬ 
πό τον Υπουργό Εθνικής Παιδείας και Θρησκευμάτων, ύ¬ 
στερα από εισήγηση του οικείου Τμήματος (στην οποία 
περιλαμβάνεται το πρόγραμμα εκπαιδευτικών επισκέψε¬ 
ων και εκτίμηση της απαιτούμενης δαπάνης μεταφοράς 
των σπουδαστών) και πρόταση του Συμβουλίου του Τ.Ε.Ι. 

ΚΕΦΑΛΑΙΟ ΤΡΙΤΟ 
Φοίτηση, Έλεγχος Επίδοσης, 

Επιτυχής Παρακολούθηση 

Αρθρο 9 

Φοίτηση 

1. Οι σπουδαστές παρακολουθούν όλα τα μαθήματα 
του προγράμματος σπουδών τους, σύμφωνα με τη δήλω¬ 
σή τους και τις ρυθμίσεις των άρθρων του παρόντος. 

2. Οι προβλεπόμενες ώρες διδασκαλίας κατά εξάμηνο 
για κάθε μάθημα καθορίζονται από την ομάδα μαθημάτων 
και ανακοινώνονται από τον διδάσκοντα στην αρχή κάθε 
εξαμήνου, με βάση το ωρολόγιο πρόγραμμα του Τμήμα¬ 
τος, αφού ληφθούν υπόψη οι ημέρες που επίσημα δεν θα 
πραγματοποιηθούν μαθήματα κατά τη διάρκεια του εξα¬ 
μήνου, σύμφωνα με τις διατάξεις του άρθρου 3 παρά¬ 
γραφοι 2 και 3 του παρόντος. 

3. Σε κάθε περίπτωση, εάν ο αριθμός των εβδομαδιαίων 
μαθημάτων που πραγματοποιήθηκαν σε ένα διδακτικό α¬ 
ντικείμενο είναι για οποιονδήποτε λόγο μικρότερος των 
δέκα (10) για όλο το διδακτικό εξάμηνο, το μάθημα αυτό 
θεωρείται ότι δεν διδάχθηκε. Η διαπίστωση πραγματο¬ 
ποίησης ή μη του μαθήματος γίνεται κατά τη λήξη του ε¬ 
ξαμήνου, μετά από γραπτή δήλωση του διδάσκοντος και 
απόφαση της Ομάδας Μαθημάτων. Σε περίπτωση διαφω¬ 
νίας αποφασίζει το Συμβούλιο του Τμήματος. 

Άρθρο 10 

Βαθμολογική Κλίμακα 

1. Η βαθμολογία σε όλα τα μαθήματα εκφράζεται με την 
αριθμητική κλίμακα : μηδέν έως δέκα (0-10), με βάση επι¬ 
τυχίας το βαθμό πέντε. 


2.0 χαρακτηρισμός της επίδοσης των σπουδαστών κα¬ 
τά μάθημα καθορίζεται ως εξής : 

- από 0 - 3,9: «κακώς» 

- από 4 - 4,9: «ανεπαρκώς» 

- από 5 - 6,9: «καλώς» 

- από 7-8,4: «λίαν καλώς» 

- από 8,5 -10: «άριστα» 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιος μονάδας. 

Άρθρο 11 

Βαθμοί Εργαστηρίου, Προόδου και Εξετάσεων 

1. α) Για την επιτυχή παρακολούθηση του εργαστηρια¬ 
κού μαθήματος ή του εργαστηριακού μέρους μικτού μα¬ 
θήματος απαιτείται ο σπουδαστής να έχει διεξάγει με επι¬ 
τυχία τουλάχιστον το 80% των πραγματοποιηθεισών α¬ 
σκήσεων. Την τελευταία εβδομάδα του εξαμήνου δίνεται 
η δυνατότητα συμπληρωματικών ασκήσεων, μέχρι δύο 
(2) τον αριθμό, για όσους σπουδαστές έχουν αποτύχει ή 
απουσιάσει. Η μορφή και οτρόποςτης συμπληρωματικής 
αξιολόγησης καθορίζεται με απόφαση της Ομάδας Μα¬ 
θημάτων. 

β) Ο βαθμός του εργαστηρίου ή του εργαστηριακού ή 
πρακτικού μέρους μικτού μαθήματος είναι, ανάλογα με τη 
φύση του εργαστηρίου και μετά από απόφαση της Ομά¬ 
δας μαθημάτων, ο μέσος όρος όλων των επιμέρους βαθ¬ 
μών των ασκήσεων, που ο σπουδαστής έχει διεξάγει με ε¬ 
πιτυχία στα ποσοστά του προηγούμενου εδαφίου. Οι α¬ 
ξιολογήσεις πραγματοποιούνται κατά τη διάρκεια των 
εργαστηρίων ή τουλάχιστον τρεις φορές το εξάμηνο. 

γ) Σε πέντε (5) ημέρες από το τέλος του εξαμήνου ο δι¬ 
δάσκων καταθέτει στο Τμήμα τη βαθμολογία του εργα¬ 
στηρίου ή των πρακτικών ασκήσεων, που καταχωρείται 
στο πρωτόκολλο και αρχειοθετείται. 

2. α) Η αξιολόγηση του σπουδαστή για την επίδοσή του 
καθ’ όλη τη διάρκεια του εξαμήνου σε κάθε μάθημα ή μέ¬ 
ρος μαθήματος, που παρέχεται με τη μορφή θεωρητικής 
διδασκαλίας γίνεται: 

ι. Από μία προαιρετική ενδιάμεση αξιολόγηση στη διάρ¬ 
κεια του διδακτικού εξαμήνου επί του 40% τουλάχιστον 
της διδακτέας ύλης του αναλυτικού προγράμματος ή με 
την ανάθεση στους σπουδαστές ατομικών ή συλλογικών 
εργασιών μεδιακριτούς ρόλους (βιβλιογραφική ανασκό¬ 
πηση, παρουσίαση θεμάτων ενώπιον ακροατηρίου, μελέ¬ 
τες περιπτώσεων κ.α.) ή με μορφή ασκήσεων. Ο συντελε¬ 
στής αξιολόγησης τόσο της προαιρετικής ενδιάμεσης α¬ 
ξιολόγησης όσο και των ατομικών ή συλλογικών 
εργασιών ή ασκήσεων θα είναι 40%. Ο σπουδαστής θα 
δηλώνει στη Γραμματεία, εάν θέλει ή όχι να συμμετάσχει 
στην αξιολόγηση και μέσα σε διάστημα τριών εβδομάδων 
θα μπορεί, εάν το επιθυμεί, να τροποποιεί την αρχική του 
δήλωση. Η Συνέλευση του Τμήματος θα αποφασίζει την 
περίοδο που θα πραγματοποιηθεί η ενδιάμεση αξιολόγη¬ 
ση, η οποία θα ολοκληρώνεται μέχρι το τέλος της 9ης ε¬ 
βδομάδας. Σε περίπτωση γραπτής αξιολόγησης η διάρ¬ 
κεια δεν μπορεί να υπερβαίνει την μία (1) ώρα. 

ιι. Από την τελική γραπτή εξέταση εφ’ όλης της διδα¬ 
κτέας ύλης διάρκειας 2-3 ωρών με συντελεστή 60% για 
αυτούς που θα μετέχουν στην αξιολόγηση. 

3. Με το τέλος της τελευταίας εβδομάδας διεξαγωγής 
μαθημάτων του εξαμήνου, ο διδάσκων καταθέτει στο 
Τμήμα κατάσταση των σπουδαστών με τον αντίστοιχο 
βαθμό της ενδιάμεσης αξιολόγησης για τον καθένα σε κά¬ 
θε μάθημα, που του ανατεθεί. Με ευθύνη του Προϊσταμέ¬ 
νου του Τμήματος, ανακοινώνεται έγκαιρα και πάντως 
πριν από τις τελικές εξετάσεις, ο πίνακας με τους βαθ¬ 
μούς, που συγκέντρωσαν σε κάθε μάθημα οι σπουδα¬ 
στές. 

4. α) Ο τελικός βαθμός θεωρητικού μαθήματος ή θεω¬ 
ρητικού μέρους μικτού μαθήματος, είναι: το άθροισμα 
των βαθμών που συγκεντρώνει ο σπουδαστής από την ε¬ 
πίδοσή του στην ενδιάμεση αξιολόγηση και την τελική ε¬ 
ξέταση, πολλαπλασιασμένων με τους συντελεστές του ε¬ 
δαφίου α' της παραγράφου 2 του παρόντος άρθρου, για 
αυτούς που επέλεξαν ενδιάμεση αξιολόγηση. 

β) Σπουδαστής θεωρείται επιτυχών στα μαθήματα ε¬ 
κείνα που συγκέντρωσε βαθμό τουλάχιστον πέντε (5). 

5. Ο βαθμός αυτών που προέρχονται από κατάταξη ε¬ 
ξάγεται ως εξής : το Τμήμα Υποδοχής με απόφαση του 
Συμβουλίου του, σύμφωνα με τις κείμενες διατάξεις, α¬ 
παλλάσσει τους κατατασσόμένους από μαθήματα ή α¬ 
σκήσεις, που έχουν εξετασθεί με επιτυχία στη Σχολή ή το 
Τμήμα Προέλευσης, μη καταγράφοντας τους βαθμούς 
των μαθημάτων αυτών. Καθορίζει δε τα μαθήματα και α¬ 
σκήσεις προηγουμένων εξαμήνων, στα οποία οι κατατασ- 
σόμενοι οφείλουν να εξετασθούν, εφόσον δεν διδάχθη¬ 
καν ή δεν ασκήθηκαν πλήρως ή επαρκώς σε αυτά στη Σχο¬ 
λή ή το Τμήμα προέλευσης, ανεξάρτητα από το εξάμηνο 
που έγινε η κατάταξη. 

6. Σπουδαστής που δεν παρακολούθησε με επιτυχία υ¬ 
ποχρεωτικό μάθημα, σύμφωνα με τις διατάξεις της παρα¬ 
γράφου 7 του άρθρου αυτού, πρέπει να το επαναλάβει σε 
επόμενο εξάμηνο. Εάν απέτυχε σε κατ’ επιλογήν υποχρε¬ 
ωτικό μάθημα ενός συνόλου μαθημάτων, τα οποία χαρα¬ 
κτηρίζουν κατεύθυνση, τότε πρέπει το μάθημα αυτό νατό 
επαναλάβει το επόμενο εξάμηνο ή να αλλάξει το μάθημα 
ή την κατεύθυνση, ενώ εάν απέτυχε σε προαιρετικό μά¬ 
θημα, μπορεί να το επαναλάβει σε επόμενα εξάμηνα ή να 
το αντικαταστήσει με άλλο. Για κάθε μάθημα που δηλώνει 
ο σπουδαστής, μπορεί να συμμετάσχει στις δύο (2) εξε¬ 
ταστικές περιόδους που ακολουθούν το εξάμηνο. 

7. α) Ο τελικός βαθμός προκύπτει απ’ το συνυπολογι- 
σμό των βαθμών του θεωρητικού και εργαστηριακού/ 
πρακτικού μέρους του μικτού μαθήματος με συντελε¬ 
στές, που κυμαίνονται μεταξύ 0,40 και 0,60 και έχουν ά¬ 
θροισμα ένα (1). Η κατανομή αυτή καθορίζεται από την Ο¬ 
μάδα Μαθημάτων με βάση τις ώρες και τις συνθήκες δι¬ 
δασκαλίας ως και τη φύση κάθε μέρους του μαθήματος. 

β) Η παρακολούθηση σε ένα μάθημα θεωρείται επιτυ¬ 
χής, εφόσον ο βαθμός στο θεωρητικό και στο εργαστη- 
ριακό/πρακτικό μέρος του μαθήματος αυτού έχει την έν¬ 
δειξη τουλάχιστον «5». 

γ) Ο τελικός βαθμός αμιγώς εργαστηριακού/πρακτικού 
ή αμιγώς θεωρητικού μαθήματος είναι ο βαθμός που κα¬ 
θορίζεται στις παραγράφους 1,4 και 6 του άρθρου αυτού 
αντίστοιχα. Γ ια όσους από τους σπουδαστές δεν επέλε¬ 
ξαν ενδιάμεση αξιολόγηση, τότε ο βαθμός της τελικής ε¬ 
ξέτασης είναι ο τελικός. 


δ) Σε περίπτωση επιτυχούς παρακολούθησης ενός μό¬ 
νο μέρους μικτού μαθήματος, ο βαθμός του μέρους αυ¬ 
τού κατοχυρώνεται και το μάθημα επαναλαμβάνεται μόνο 
ως προς το άλλο μέρος. 

ΚΕΦΑΛΑΙΟ ΤΕΤΑΡΤΟ 
Κανονισμός Εξετάσεων Περιόδου 
και Πτυχιακής Εργασίας 
Λήψη Πτυχίου 

Άρθρο 12 

Εξεταστικές Περίοδοι Εξαμήνου, 

Πρόγραμμα Εξετάσεων 

1. Μετά τη λήξη των μαθημάτων κάθε διδακτικού εξα¬ 
μήνου ακολουθούν δύο (2) εξεταστικές περίοδοι, δύο (2) 
εβδομάδων η κάθε μία, κατά τη διάρκεια των οποίων οι 
σπουδαστές εξετάζονται γραπτώς. Κατ’ εξαίρεση, υπάρ¬ 
χει δυνατότητα σπουδαστές να εξετασθούν προφορικώς 
από τον καθηγητή του μαθήματος, εάν συντρέχουν λόγοι 
υγείας ή ειδικών περιπτώσεων, για τις οποίες θα αποφαί- 
νεται το Συμβούλιο του Τμήματος, σε όλη τη διδακτέα ύ¬ 
λη κάθε μαθήματος που δηλώθηκε από το σπουδαστή και 
προβλέπεται από τα αναλυτικά προγράμματα. 

2. Οι εξετάσεις περιόδου σε θεωρητικά μαθήματα, ή 
στο θεωρητικό μέρος μικτών μαθημάτων είναι για όλους 
τους σπουδαστές που τα έχουν δηλώσει υποχρεωτικές 
και διεξάγονται με βάση το πρόγραμμα, που συντάσσεται 
από το Συμβούλιο του Τμήματος και ανακοινώνεται, με 
ευθύνη του προϊσταμένου του Τμήματος, πέντε (5) του¬ 
λάχιστον ημέρες πριν από την έναρξη των εξετάσεων. Το 
πρόγραμμα εξετάσεων περιλαμβάνει: 

- το εξεταζόμενο μάθημα με τον κωδικό του αριθμό 

- τον εισηγητή των θεμάτων 

- ημερομηνία, ώρα και αίθουσα εξετάσεων 

- τα ονοματεπώνυμα των εποπτών και επιτηρητών 

3. Σε περίπτωση που, για λόγους μη υπαιτιότητας των 
σπουδαστών, δεν πραγματοποιηθούν οι τελικές εξετά¬ 
σεις της μιας ή και των δύο εξεταστικών περιόδων σε μά¬ 
θημα ή μαθήματα του οικείου διδακτικού εξαμήνου, αυ¬ 
τές διενεργούνται στο αμέσως επόμενο διδακτικό εξά¬ 
μηνο και μετά τη λήξη των εβδομάδων διδασκαλίας του 
εξαμήνου αυτού. Στην περίπτωση αυτή κατοχυρώνεται ο 
βαθμός ενδιάμεσης αξιολόγησης. Για τη συμμετοχή στις 
εξετάσεις μαθημάτων που διεξάγονται σύμφωνα με τα 
προηγούμενα, στο αμέσως επόμενο διδακτικό εξάμηνο 
δεν απαιτείται δήλωση του μαθήματος από τον σπουδα¬ 
στή, ούτε έχουν εφαρμογή, όσον αφορά στα μαθήματα 
αυτά, οι περιορισμοί της διάταξης των περιπτώσεων ι, ιι, 
του εδαφίου β' της παραγράφου 5 του άρθρου 4 του πα¬ 
ρόντος. 

Άρθρο 13 

Οργάνωση των Εξετάσεων Περιόδου 

1. Τη γενική ευθύνη εύρυθμης διεξαγωγής των εξετά¬ 
σεων του Τμήματος, έχει ο Προϊστάμενος του Τμήματος, 
ο οποίος μεριμνά έγκαιρα για τον ορισμό εποπτών, την 
καταλληλότητα των χώρων, τη διαθεσιμότητα των υλικών 
και μέσων και γενικότερα για το αδιάβλητο των εξετάσε¬ 
ων. 

2. Ως επιτηρητές των εξετάσεων ορίζονται από το Συμ¬ 
βούλιο του Τμήματος τακτικά μέλη του Ε.Π. και Εργαστη¬ 
ριακοί και Επιστημονικοί Συνεργάτες του Ε.Π. στα πλαί¬ 
σια των ωρών απασχόλησης τους κατά βαθμίδα και με συ- 
νεκτίμηση του χρόνου, που απαιτείται για την ετοιμασία 
των εισηγήσεων και για τις διορθώσεις των γραπτών δο¬ 
κιμίων. Σε περίπτωση έλλειψης του προαναφερόμενου 
προσωπικού, ως επιτηρητές ορίζονται και άλλες κατηγο¬ 
ρίες προσωπικού με πράξη του Διευθυντή της Σχολής. 

3. Τα θέματα των εξετάσεων εισηγούνται αυτός ή αυτοί 
που δίδαξαν το μάθημα κατά το εξάμηνο που έληξε και σε 
περίπτωση απουσίας τους ή κωλύματος, τα θέματα θέτει 
και εισηγείται άλλος εκπαιδευτικός από την ίδια Ομάδα 
μαθημάτων, που ορίζεται με πράξη του προϊσταμένου του 
Τμήματος, μετά από εισήγηση της Ομάδας Μαθημάτων. 

4. Οι εξετάσεις κάθε μαθήματος διεξάγονται με την ευ¬ 
θύνη του διδάσκοντα το μάθημα. 

Άρθρο 14 

Διαδικασία Διεξαγωγής Εξετάσεων, «Τράπεζα θεμάτων» 

1. Για την ανάπτυξη των θεμάτων χορηγούνται στους ε¬ 
ξεταζόμενους σπουδαστές ειδικά σφραγισμένες κόλλες 
αναφοράς ή τυπωμένα ερωτηματολόγια με ευθύνη των ε¬ 
πιτηρητών της αίθουσας. 

2. Στην αρχή της εξέτασης γίνεται από τους επιτηρητές 
έλεγχος των στοιχείων ταυτότητας των εξεταζομένων. 

3. Σπουδαστής που καταλαμβάνεται να αντιγράφει από 
βιβλία ή σημειώσεις ή από γραπτό σπουδαστή ή συνεννο¬ 
είται με άλλον ή άλλους σπουδαστές ή παρεμποδίζει την 
ομαλή διεξαγωγή των εξετάσεων μηδενίζεται, αφού ση¬ 
μειωθεί και μονογραφηθεί το γραπτό του από τον επιτη¬ 
ρητή, που έκανε τη διαπίστωση αυτή. 

4. Μέσα σε πέντε (5) ημέρες από τη διεξαγωγή των εξε¬ 
τάσεων του μαθήματος, ο εκπαιδευτικός καταθέτει στο 
Τμήμα τη βαθμολογία των εξετάσεων περιόδου, καθώς 
και τον τελικό βαθμό του μαθήματος. Μετά από σχετικό έ¬ 
λεγχο, το Τμήμα προβαίνει στην ανακοίνωση των αποτε¬ 
λεσμάτων και στην αρχειοθέτηση των βαθμολογιών. 

5. Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο, μετά την παρέλευση του οποίου 
διατίθενται για πολτοποίηση με απόφαση του Συμβουλί¬ 
ου της Σχολής. Κατά το διάστημα αυτό ο σπουδαστής 
μπορεί να ζητήσει από τον εξεταστή να συμβουλευτεί το 
γραπτό του. 

Άρθρο 15 

Εκπόνηση Πτυχιακής Εργασίας 

1. Κάθε σπουδαστής είναι υποχρεωμένος να εκπονήσει 
πτυχιακή εργασία με θέμα, που πρέπει να έχει άμεση σχέ¬ 
ση με το γνωστικό αντικείμενο του Τ μήματος και τα πραγ¬ 
ματικά θέματα παραγωγής και υπηρεσιών. Τα τακτικά μέ¬ 
λη του Ε.Π. και οι Επιστημονικοί Συνεργάτες που διδά¬ 
σκουν στο Τμήμα προτείνουν θέματα πτυχιακής 
εργασίας, που ανακοινώνονται έγκαιρα στους σπουδα¬ 
στές. Για την εκπόνηση της πτυχιακής εργασίας χρησιμο¬ 
ποιούνται, εφόσον είναι απαραίτητο, οι χώροι και ο εξο¬ 
πλισμός καθώς επίσης τυχόν αναγκαία οικονομικά μέσα 
του Τ.Ε.Ι. Πτυχιακή εργασία μπορεί να πραγματοποιηθεί 
επίσης εκτός Τ.Ε.Ι. σε οργανισμούς, ιδρύματα, υπηρεσίες 


κλπ., ύστερα από απόφαση του Συμβουλίου του Τμήμα¬ 
τος. Τις προϋποθέσεις ανάθεσης πτυχιακών εργασιών και 
κάθε σχετικό θέμα καθορίζει με απόφασή της η Ομάδα 
Μαθημάτων. 

2. Κοινό θέμα πτυχιακής εργασίας μπορεί να ανατεθεί 
και σε ομάδα μέχρι τριών (3) σπουδαστών με ταυτόχρονη 
κατανομή της εργασίας σε κάθε σπουδαστή. 

3. Κάθε τακτικό μέλος του Ε.Π. του Τμήματος στο πλαί¬ 
σιο απασχόλησής του υποχρεούται να αναλάβει την επί¬ 
βλεψη αριθμού πτυχιακών εργασιών, που δεν μπορεί να 
υπερβεί τις τρεις (3) ανά εξάμηνο. Επιστημονικοί Συνερ¬ 
γάτες του Τμήματος αναλαμβάνουν επίσης την επίβλεψη 
πτυχιακών εργασιών, μετά την κάλυψη δύο (2) εργασιών 
ανά εξάμηνο που υποχρεούται να αναλαμβάνει το Ε. Π. 

4. Από την Ομάδα Μαθημάτων ορίζεται για κάθε θέμα 
πτυχιακής εργασίας ένα τακτικό μέλος του Ε. Π. ή Επιστη¬ 
μονικός Συνεργάτης, που επιβλέπει την πρόοδο στην ε¬ 
πεξεργασία του θέματος, καθοδηγεί τους σπουδαστές 
στην αναζήτηση της καλύτερης λύσης, φροντίζει για την 
παροχή των αναγκαίων διευκολύνσεων σε χώρους και σε 
εξοπλισμό και εποπτεύει τα μέλη του Ε.Τ.Π., όπου η συμ¬ 
βολή τους κρίνεται αναγκαία. Επίσης, εισηγείται στον 
Προϊστάμενο του Τ μήματος τη διάθεση των απαραίτητων 
χρηματικών ποσών για αναλώσιμα υλικά κλπ. Για πτυχια¬ 
κές εργασίες που πραγματοποιούνται σε χώρους εκτός 
Τ.Ε.Ι., ο επιβλέπων εκπαιδευτικός περιορίζεται στο επι¬ 
στημονικό και τεχνικό μέρος της εργασίας. Επίβλεψη πτυ¬ 
χιακής εργασίας μπορεί να ανατεθεί σε μέλη Ε.Π. ή Επι¬ 
στημονικούς Συνεργάτες άλλου Τμήματος ή Γενικού Τμή¬ 
ματος, μετά από κοινή απόφαση των Συμβουλίων των δύο 
Τμημάτων. 

5. Η επεξεργασία της πτυχιακής εργασίας μπορεί να ε¬ 
πεκταθεί και πέρα από τη λήξη του τελευταίου έτους 
σπουδών, ανάλογα με την έκταση και τις απαιτήσεις του 
θέματος. Τα πνευματικά δικαιώματα ανήκουν σε αυτούς 
που συνέβαλαν στην εκπόνηση της πτυχιακής εργασίας. 
Για να ανατεθεί σε σπουδαστή πτυχιακή εργασία, πρέπει 
αυτός να βρίσκεται στο τελευταίο έτος σπουδών. 

6. Μετά την ολοκλήρωση της πτυχιακής εργασίας και ύ¬ 
στερα από έγκριση του επιβλέποντα εκπαιδευτικού, αυτή 
υποβάλλεται μέσω του πρωτοκόλλου στο Τμήμα. Το Συμ¬ 
βούλιο του Τμήματος ορίζει ημερομηνία μέσα στο χρόνο 
μαθημάτων, κατά την οποία γίνεται παρουσίαση της πτυ¬ 
χιακής εργασίας, ή αριθμού πτυχιακών εργασιών ενώπιον 
τριμελούς επιτροπής από μέλη του Ε.Π. του Τμήματος και 
Επιστημονικούς Συνεργάτες συναφούς ειδικότητας, εκ 
των οποίων ο ένας είναι ο εισηγητής. Την παρουσίαση αυ¬ 
τή μπορούν να παρακολουθήσουν όλα τα μέλη του Ε.Π. 
και οι σπουδαστές της Σχολής. 

7. Σε περίπτωση έλλειψης μελών του Ε.Π. συναφούς ει¬ 
δικότητας στο ίδιο Τμήμα, η επιτροπή συμπληρώνεται α¬ 
πό μέλη άλλου Τμήματος ή Γενικού Τμήματος, που έχουν 
συνάφεια με το αντικείμενο. Τα μέλη της επιτροπής πα¬ 
ρακολουθούν την παρουσίαση της εργασίας και υποβάλ¬ 
λουν διευκρινιστικές και εξεταστικές ερωτήσεις, ώστε να 
διαμορφώσουν άποψη για την ορθότητα και την πληρό¬ 
τητα της λύσης που δόθηκε στο πρόβλημα και για το βαθ¬ 
μό συμμετοχής καθενός από τους συμμετέχοντες στην ε- 

πεξεργασία του θέματος σπουδαστές. Τα μέλη της επι¬ 
τροπής εξέτασης της πτυχιακής εργασίας αποφασίζουν, 
κατά πλειοψηφία, ύστερα από πρόταση του επιβλέποντα 
εκπαιδευτικού, για το βαθμό που θα δοθεί στην πτυχιακή 
εργασία ή σε καθένα από τους συμμετέχοντες στην ομά¬ 
δα επεξεργασίας ξεχωριστά. Σε περίπτωση που η πτυχια¬ 
κή εργασία δίνεται σε περισσότερους από έναν σπουδα¬ 
στές, τότε η βαθμολογία τίθεται χωριστά για κάθε ένα 
σπουδαστή. 

8. Σε περίπτωση που μία πτυχιακή εργασία κριθεί ελλι¬ 
πής, αναπέμπεται για συμπληρωματική επεξεργασία, ο¬ 
πότε επαναλαμβάνεται η διαδικασία υποβολής και πα¬ 
ρουσίασης, όπως ορίζεται στις παραγράφους 6 και 7 του 
άρθρου αυτού. 

9. Σε περίπτωση διαφοράς αξιολόγησης πέραν των 
τριών (3) μονάδων θα δικαιολογείται η βαθμολογία της ε¬ 
πιτροπής εξέτασης. 

Άρθρο 16 

Βαθμός Πτυχίου, Ανακήρυξη πτυχιούχων 

1. Ο βαθμός πτυχίου εξάγεται με προσέγγιση δύο (2) 
δεκαδικών ψηφίων και προκύπτει από τον τύπο: 

Β _ δΐ31 +δ2β2+.+δνβν 

δ1+δ2+.+δν 

όπου β 1 β2.βν είναι οι βαθμοί όλων των μαθημάτων 

που παρακολούθησε ο σπουδαστής και δ1δ2.δν, οι α¬ 

ντίστοιχες διδακτικές μονάδες, που αντιστοιχούν στις ε¬ 
βδομαδιαίες ώρες διδασκαλίας κάθε μαθήματος. 

Στα μαθήματα περιλαμβάνεται και η πτυχιακή εργασία, 
που χαρακτηρίζεται από 10 μέχρι 15 διδακτικές μονάδες 
με απόφαση της Γενικής Συνέλευσης του Τμήματος. 

2. Τελειόφοιτος του Τ.Ε.Ι. ανακηρύσσεται πτυχιούχος 
αφότου συμπληρώθηκαν όλες οι απαιτούμενες, σύμφω¬ 
να με την παράγραφο 5 του άρθρου 27 του ν. 1404/1983, 
προϋποθέσεις και ειδικότερα από τη χρονολογία που κα¬ 
τατέθηκε μέσω πρωτοκόλλου της σχολής και η τελευταία 
προϋπόθεση. 

ΚΕΦΑΛΑΙΟ ΠΕΜΠΤΟ 

Τίτλοι Σπουδών, Ταυτότητα, Τηρούμενα Βιβλία 

Άρθρο 17 
Τίτλοι Σπουδών 

1. Στους σπουδαστές του Τ.Ε.Ι. χορηγούνται τα ακό¬ 
λουθα πιστοποιητικά και τίτλοι σπουδών: 

α) Βεβαίωση σπουδαστικής κατάστασης 

β) Πιστοποιητικό αποφοίτησης 

γ) Πτυχίο 

2. Η βεβαίωση σπουδαστικής κατάστασης αποτελεί α¬ 
ντίγραφο βαθμολογίας του σπουδαστή 

3. Το πιστοποιητικό αποφοίτησης επέχει θέση αντιγρά¬ 
φου πτυχίου. 

4.0 τύπος του πτυχίου καθορίζεται σύμφωνα με την πα¬ 
ράγραφο 8του άρθρου 27του ν. 1404/1983. 

5. Ο χαρακτηρισμός βαθμού του πτυχίου των αποφοί¬ 
των του Τ.Ε.Ι. καθορίζεται ως εξής: 

α) από 5-6,9 «καλώς», β) από 7-8,4 «λίαν καλώς», γ) από 
8,5-10 «άριστα». 

Όλοι οι βαθμοί υπολογίζονται και καταχωρούνται με 
προσέγγιση ενός δεκάτου της ακέραιας μονάδας. 


Άρθρο 18 

Σπουδασπκή Ταυτότητα, Εισιτήριο 

Στους σπουδαστές Τ.Ε.Ι. χορηγούνται: η σπουδαστική 
ταυτότητα, και το δελτίο ειδικού εισιτηρίου σύμφωνα με 
τις κείμενες διατάξεις. 

Άρθρο 19 

Τηρούμενα Βιβλία στο Τμήμα και τη Σχολή 

1. Γιατηνπαρακολούθησητης σπουδαστικής κατάστασης 
του Τμήματος τηρούνται τα ακόλουθα βιβλία και πρακτικά: 

α) Μητρώο Σπουδαστών 
β) Μητρώο Πτυχιούχων 

γ) Βιβλίο Πρακτικών Συμβουλίου του Τμήματος 
δ) Βιβλίο Πρακτικών Γενικής Συνέλευσης του Τ μήματος 

2. α) Ο τύπος και το περιεχόμενο του Μητρώου Σπουδα¬ 
στών καθορίζεται στον Εσωτερικό κανονισμό του Τ.Ε.Ι. 

β) Το βιβλίο των πρακτικών του Συμβουλίου και της Γε¬ 
νικής Συνέλευσης του Τμήματος, αποτελείται από τα επι- 
μέρους δακτυλογραφημένα έντυπα ή πρακτικά, τα οποία 
στο τέλος κάθε χρόνου βιβλιοδετούνται και αρχειοθετού¬ 
νται χρονολογικά. 

3. Σε επίπεδο Σχολής τηρείται μόνο βιβλίο πρακτικών 
του Συμβουλίου σύμφωνα με την περίπτωση β' της προη¬ 
γούμενης παραγράφου. 

4. Ανάλογα με τις τεχνικές του δυνατότητες, το Τ.Ε.Ι. 
μπορεί να χρησιμοποιεί ηλεκτρονικό υπολογιστή για την 
τήρηση της σπουδαστικής κατάστασης και να χορηγεί ε¬ 
πίσημα επικυρωμένα αντίγραφα αυτής στον ενδιαφερό¬ 
μενο σπουδαστή. 

Άρθρο 20 

Φιλοξενούμενοι Σπουδαστές 

Οι σπουδαστές, οι διακινούμενοι μεταξύ των τριτοβάθ¬ 
μιων ιδρυμάτων της αλλοδαπής και του Τ.Ε.Ι. στα πλαίσια 
προγραμμάτων συνεργασίας, εγγράφονται ως φιλοξε¬ 
νούμενοι σπουδαστές. Οι φιλοξενούμενοι σπουδαστές έ¬ 
χουν τα δικαιώματα και τις υποχρεώσεις που έχουν οι 
σπουδαστές του Ιδρύματος, για όσο χρόνο διαρκεί η φοί¬ 
τησή τους, σύμφωνα με το εγκεκριμένο πρόγραμμα συ¬ 
νεργασίας. Στους σπουδαστές που ολοκληρώνουν την 
παρακολούθηση μαθημάτων (εργαστηριακών ή θεωρητι¬ 
κών) και έλαβαν μέρος επιτυχώς σε εξετάσεις χορηγείται 
πιστοποιητικό σπουδών με τον τίτλο του μαθήματος, το 
βαθμό και τις Ακαδημαϊκές Πιστωτικές Μονάδες 

Άρθρο 21 

Εκπόνηση προγράμματος σε Ιδρύματα της Αλλοδαπής 

Προκειμένου περί σπουδαστών ενός Τμήματος του 
Τ.Ε.Ι. που εκπονούν ένα μέρος του προγράμματος σπου¬ 
δών σε ιδρύματα της αλλοδαπής στα πλαίσια εκπαιδευτι¬ 
κών προγραμμάτων συνεργασίας, ακολουθούνται οι δια¬ 
δικασίες σύμφωνα με τις διμερείς συμφωνίες μεταξύ του 
Τ.Ε.Ι. και του Τμήματος Υποδοχής των Ιδρυμάτων που υ¬ 
πάρχει συνεργασία. 

Άρθρο 22 

Διάφορες Εξεταστικές περίοδοι 

Για τη διευκόλυνση της κινητικότητας των σπουδαστών 
το Συμβούλιο του Τ μήματος δύ ναται να ορίσει διαφορετι¬ 
κές εξεταστικές περιόδους. 

Άρθρο 23 
Γενική Διάταξη 

Θέματα και λεπτομέρειες που δεν καθορίζονται από τον 
παρόντα Κανονισμό καθορίζονται από το Συμβούλιο του 
Τ.Ε.Ι. με σχετικές εγκυκλίους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-Φ- 

Αριθ. 325572 (2) 

Σύσταση Γραφείου Κινήτρων Νέων Αγροτών στο Υπουρ¬ 
γείο Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α. Τις διατάξεις: 

α.α. Του άρθρου 22 παρ. 3 του Ν. 992/79 «Περί οργα- 
νώσεως των διοικητικών υπηρεσιών δια την εφαρμογήν 
την Συνθήκην Προσχωρήσεως της Ελλάδας εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ 280 Α). 

β.β. Των άρθρων 10 και 11 του Καταστατικού (ΕΟΚ) α- 
ριθ. 950/97 του Συμβουλίου της 20ης Μαΐου 1997 «για την 
βελτίωση της αποτελεσματικότητας των γεωργικών διαρ- 
θρώσεων» (Ε.Ε. αριθ. Ι_142της 2.6.1997, σελ. 1). 

γ.γ. Των άρθρων 1 έως 10 του Ν. 2520/97 «Μέτρα για 
τους νέους αγρότες, σύσταση Οργανισμού Γεωργικής 
Εκπαίδευσης, Κατάρτισης και Απασχόλησης και άλλες 
διατάξεις» (ΦΕΚ 173 Α). 

δ.δ. Τις διατάξεις του άρθρου 3 του Π.Δ/τος 402/88 
«Οργανισμός Υπουργείου Γεωργίας» (ΦΕΚ 187 Α). 

β. Την ανάγκη σύστασης υπηρεσίας επιπέδου Γραφεί¬ 
ου ενταγμένου ως οργανική μονάδα στην Δ/νση Προ¬ 
γραμματισμού και Γεωργικών Διαρθρώσεων το οποίο θα 
μεριμνά για τη θέσπιση κινήτρων, την γνωστοποίηση αυ¬ 
τών στους νέους αγρότες καθώς και την παροχή οδηγιών 
για την αντιμετώπιση των προβλημάτων που θα προκό¬ 
ψουν κατά την παροχή και διαχείριση των εν λόγω κινή¬ 
τρων. 

γ. Το γεγονός ότι από την έκδοση και εφαρμογή της πα¬ 
ρούσας δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Αρθρο 1 

Συνιστούμε στο Υπουργείο Γεωργίας μονάδα επιπέδου 
Γ ραφείου με τίτλο «Γ ραφείο Κινήτρων Νέων Αγροτών» το 
οποίο εντάσσεται στο Τμήμα Χρηματοδοτήσεων και Κινή¬ 
τρων Προσανατολισμού της Δ/νσης Προγραμματισμού 
και Γ εωργικών Διαρθρώσεων της Γ ενικής Διεύθυνσης Εγ~ 
γειοβλτιωτικών Έργων και Γ εωργικών Διαρθρώσεων του 
Υπουργείου Γεωργίας. 

Αρθρο 2 

Οι αρμοδιότητες του Γραφείου Κινήτρων Νέων Αγρο¬ 
τών είναι οι ακόλουθες: 


α. Η διατύπωση προτάσεων και η έκδοση πράξεων στις 
οποίες περιλαμβάνονται κίνητρα πρώτης εγκατάστασης 
νέων αγροτών καθώς και κίνητρα μερικής απασχόλησης 
αυτών στη γεωργία. 

β. Η διατύπωση προτάσεων για τη θέσπιση ειδικών φο¬ 
ρολογικών μέτρων υπέρ των νέων αγροτών. 

γ. Η έκδοση πράξεων διαβάθμισης των κινήτρων ανά¬ 
λογα με την περιοχή στην οποία κατοικούν μονίμως οι νέ¬ 
οι αγρότες. 

δ. Η θέσπιση διατάξεων απώλειας της ιδιότητας του νέ¬ 
ου αγρότη με όλες τις παρεπόμενες συνέπειες. 

ε. Η μέριμνα εντάξεως σε προγράμματα αγροτικής α¬ 
νάπτυξης ειδικών μέτρων υπέρ των νέων αγροτών. 

στ. Η παροχή κινήτρων σε νέους αγρότες για την εφαρ¬ 
μογή προγραμμάτων προστασίας περιβάλλοντος. 

ζ. Η προνομιακή παροχή κινήτρων σε νέους αγρότες για 
τη βελτίωση του βιοτικού επιπέδου τους με βάση καινο- 
τόμες δράσεις. 

η. Η διενέργεια ερευνών για τη συγκέντρωση πληροφο¬ 
ριών για τους νέους αγρότες, όσον αφορά την περιφερει¬ 
ακή ανάπτυξη, τις νέες τεχνολογίες και τις νέες μορφές 
εργασίας. 

θ. Η συλλογή, επεξεργασία και αξιοποίηση στατιστικών 
στοιχείων σχετικά με τους νέους αγρότες. 

ι. Η θέσπιση διατάξεων για τη δημιουργία βιώσιμων α¬ 
γροτικών εκμεταλλεύσεων προοριζόμενων για τους νέ¬ 
ους αγρότες. 

ια. Η υποβολή προτάσεων ανάληψης άλλων δράσεων ε¬ 
πωφελών στους νέους αγρότες. 

ιβ. Η δημιουργία εκθέσεων, ημερίδων και η προβολή 
των θεμάτων που έχουν σχέση με τους νέους αγρότες. 

ιγ. Η θέσπιση πλαισίου ελέγχου του προγράμματος των 
Νέων Αγροτών. 

ιδ. Η αντιμετώπιση κάθε άλλου συναφούς θέματος. 

Άρθρο 3 

Του Γραφείου Κινήτρων Νέων Αγροτών προΐσταται υ¬ 
πάλληλος του κλάδου ΠΕΙ Γεωπονικού ή ΠΕ10 Οικονομι¬ 
κού με βαθμό Α, προτιμώμενων όσων έχουν εμπειρία ή ε- 
ξειδίκευση σε συναφή θέματα. 

Άρθρο 4 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Μαρτίου 1999 

Ο ΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 

-» .. 

Αριθ. 293329 (3) 

Καθορισμός αρμοδιοτήτων και τρόπου λειτουργίας των 
Κλιμακίων Ελέγχου Αλιευτικών Προϊόντων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Νόμο 1558/85 (ΦΕΚ 137 Α) «Κυβέρνηση και Κυ¬ 
βερνητικά Όργανα» όπως συμπληρώθηκε με το Ν. 
2081/92 (ΦΕΚ 154 Α). 

2. Την υπ’ αριθ. 358731/14.10.96 Απόφαση του Πρωθυ¬ 
πουργού και του Υπουργού Γεωργίας «Περί ανάθεσης 
αρμοδιοτήτων στους Υφυπουργούς Γεωργίας». 

3. Τα άρθρα 47, 48 και 49 του Ν. 2538/97 «περί τροπο¬ 
ποίησης της κείμενης νομοθεσίας για τα γεωργικά και 
κτηνιατρικά φάρμακα, ρύθμιση χρεών συνεταιριστικών 
οργανώσεων και άλλες διατάξεις». 

4. Τον ΚΑΝ. (ΕΟΚ) 2406/96 «περί καθορισμού κοινών προ¬ 
διαγραφών εμπορίας ορισμένων αλιευτικών προϊόντων. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμούο, αποφασίζουμε: 

Καθορίζουμε τις αρμοδιότητες των Κλιμακίων ελέγχου 
αλιευτικών προϊόντων, τα καθήκοντα του επικεφαλής του 
Κλιμακίου ελέγχου, τις διαδικασίες σύστασης των Υπο- 
κλιμακίων ελέγχου καθώς και τις εν γένει διαδικασίες λει¬ 
τουργίας των κλιμακίων και υποκλιμακίων ελέγχου αλιευ¬ 
τικών προϊόντων ως εξής: 

Άρθρο 1 

Αρμοδιότητες Κλιμακίων Ελέγχου Αλιευτικών Προϊόντων 

Ο έλεγχος της τήρησης της ορθής εφαρμογής του συ¬ 
νόλου της Κοινοτικής και Εθνικής Νομοθεσίας που αφο¬ 
ρά την εμπορία των νωπών αλιευτικών προϊόντων (εγχώ¬ 
ριων, κοινοτικών και εισαγομένων) που προορίζονται για 
κατανάλωση, πριν ή/και κατά την πρώτη πώληση αυτών, 
στους χώρους πρώτης πώλησης (Ιχθυόσκαλα), σε λιμέ¬ 
νες εκφόρτωσης, στα σημεία εισόδου της χώρας και σε 
χώρους συντήρησης ή αποθήκευσης αυτών. 

Οι έλεγχοι αυτοί αφορούν: 

• Τη σωστή κατάταξη των αλιευτικών προϊόντων σε κα¬ 
τηγορίες νωπότητας. 

• Τη σωστή κατάταση και το νόμιμο του μεγέθους των 
αλιευμάτων. 

• Τις ακριβείς πληροφορίες των αλιευμάτων (χώρα 
προέλευσης, είδος, καθαρό βάρος, παρουσίαση κλπ) και 
τη νόμιμη σήμανση αυτών. 

• Τη δήλωση αλιευμάτων και στατιστικών στοιχείων. 

• Την τήρηση ή μη ημερολογίου πλοίου, δήλωσης εκ¬ 
φόρτωσης και δήλωσης πώλησης. 

• Τη σωστή ή μη διακίνηση και μεταφορά των αλιευτι¬ 
κών προϊόντων. 

• Την υποχρεωτική ή μη διακίνηση των αλιευτικών προϊ¬ 
όντων μέσω ιχθυοσκαλών. 

• Την ύπαρξη ή μη των νομίμων συνοδευτικών παρα¬ 
στατικών και τη διασταύρωση των παρεχομένων σ’ αυτά 
πληροφοριών. 

Άρθρο 2 

Αρμοδιότητες του Επικεφαλής Κλιμακίου Ελέγχου 

α. Ο επικεφαλής του Κλιμακίου ελέγχου αλιευτικών προϊ¬ 
όντων έχει τις παρακάτω αρμοδιότητες και καθήκοντα: 

1. Προγραμματίζει κάθε έλεγχο και συγκαλεί τα μέλη 
του κλιμακίου προσδιορίζοντας ακριβή τόπο και χρόνο. Η 
ειδοποίηση για τη σύγκληση γίνεται με τον πλέον πρό¬ 
σφορο τρόπο. 

2. Εκδίδει εντολή ελέγχου στην οποία αναφέρεται ο χώ¬ 
ρος που θα γίνει ο έλεγχος (π.χ. Ιχθυόκαλα Κερατσινίου, ή 
λιμάνι εκφόρτωσης, ή άλλος τόπος που πραγματοποιείται 
πρώτη πώληση αλιευτικών προϊόντων κλπ) και ο χρόνος. 


3. Μεριμνά ώστε οι έλεγχοι να διενεργούνται κατά τρό¬ 
πο που να μην προκαλούν αναστάτωση στην ομαλή λει¬ 
τουργία της εμπορίας των αλιευτικών προϊόντων του ε¬ 
λεγχόμενου εκτός αν εξαιρετικοί λόγοι επιβάλλουν και 
διαβλέπει προσπάθεια απόκρυψης ενοχοποιητικών στοι¬ 
χείων, οπότε λαμβάνονται τα κατάλληλα μέτρα. 

4. Είναι υπεύθυνος για την ορθή εκτέλεση των ελέγχων 
από όλα τα μέλη του κλιμακίου. 

5. Συντάσσει την έκθεση ελέγχου και την αποστέλλει 
στην Κεντρική Υπηρεσία Αλιείας του Υπ. Γ εωργίας με κοι¬ 
νοποίηση στον Υπουργό Γεωργίας, μαζί με κάθε αναγκαίο 
στοιχείο που θα βοηθήσει στην πληρέστερη γνώμη της 
Κεντρικής Υπηρεσίας Αλιείας του Υπ. Γ εωργίας. 

6. Μεριμνά για την επίδοση στον ενδιαφερόμενο αντι¬ 
γράφου της Εκθέσεως ελέγχου. 

7. Συστήνει και κοινοποιεί στην Κεντρική Υπηρεσία Αλι¬ 
είας του Υπ. Γεωργίας την πράξη σύστασης των υποκλι- 
μακίων ελέγχου. 

8. Εκτελεί οποιαδήποτε έλεγχο του ζητηθεί από την Κε¬ 
ντρική Υπηρεσία Αλιείας του Υπ. Γ εωργίας. 

β. Ο εκπρόσωπος της Υπηρεσίας Αλιείας στο κλιμάκιο 
ελέγχου έχει και τις παρακάτω αρμοδιότητες: 

1. Είναι χρηματικός υπόλογος ενταλμάτων προπληρω¬ 
μής ή και υπόλογος πάγιας προκαταβολής. 

2. Φροντίζει για την καταβολή στα μέλη των κλιμακίων ε¬ 
λέγχου της ειδικής μηνιαίας αποζημίωσης. 

3. Συντάσσει καταστάσεις ή οποιοδήποτε άλλο στοιχείο 
που αποδεικνύει τις δαπάνες στις οποίες προέβη και α¬ 
ποδίδει λογαριασμό όταν επιβάλλεται. 

4. Συνεργάζεται με τις αρμόδιες Οικονομικές Υπηρε¬ 
σίες του Υπουργείου Γεωργίας για τις λεπτομέρειες νομι¬ 
μοποίησης των δαπανών. 

Άρθρο 3 

Υποκλιμάκια Ελέγχου Αλιευτικών Προϊόντων 

Προκειμένου ο έλεγχος των αλιευτικών προϊόντων να εί¬ 
ναι πιο αποτελεσματικός και ευέλικτος είναι δυνατή, μετά 
από σύμφωνη γνώμη της πλειοψηφίας των μελών του Κλι¬ 
μακίου Ελέγχου, η σύσταση μέχρι δύο Υποκλιμακίων Ε¬ 
λέγχου αλιευτικών προϊόντων με πράξη του προϊσταμέ¬ 
νου του Κλιμακίου. 

Τα Υποκλιμάκια Ελέγχου πρέπει να είναι τουλάχιστον 
τριμελή και επικεφαλής αυτών ορίζεται ο εκπρόσωπος 
της υπηρεσίας αλιείας. 

Στα Υποκλιμάκια Ελέγχου δεν μπορεί να συμμετέχουν 
περισσότεροι του ενός από τους εκπροσώπους των αλι¬ 
ευτικών οργανώσεων. 

Αρμοδιότητες των Υποκλιμακίων Ελέγχου είναι οι αντί¬ 
στοιχες των Κλιμακίων όπως αναφέρονται στο άρθρο 1 
της παρούσας. 

Ο επικεφαλής του Υποκλιμακίου Ελέγχου έχει τις ίδιες 
αρμοδιότητες με εκείνες του επικεφαλής του Κλιμακίου 
όπως προβλέπονται στο άρθρο 2της παρούσης, πληντης 
αρμοδιότητας της παραγρ. 7 (άρθρου 2). 

Άρθρο 4 

Λοιπές λεπτομέρειες λειτουργίας των Κλιμακίων Ελέγχου 

α. Τα Κλιμάκια διενεργούν ελέγχους όταν τα παρόντα 
μέλη είναι περισσότερα των απάντων, υπό την προϋπόθε- 


ΜΙ 


4460 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ση ότι συμμετέχουν οι επικεφαλής και ο εκπρόσωπος της 
Υπηρεσίας αλιείας. 

β. Μετά τη διενέργεια του ελέγχου συντάσσεται από το 
κλιμάκιο ή το υποκλιμάκιο ελέγχου επαρκής και πλήρως 
αιτιολογημένη έκθεση, η οποία υποβάλλεται στην αρμό¬ 
δια Κεντρική Υπηρεσία Αλιείας του Υπουργείου Γεωργίας 
με ταυτόχρονη κοινοποίηση στον Υπουργό Γεωργίας, το 
αργότερο σε σαράντα οκτώ (48) ώρες από τη διενέργεια 
του ελέγχου. 

γ. Η έκθεση ελέγχου της προηγούμενης παραγράφου 
επιδίδεται στον ενδιαφερόμενο, συντασσομένου αποδει¬ 
κτικού επιδόσεως και γνωστοποιώντας σ’ αυτόν ότι δικαι¬ 
ούται να εκθέσει εγγράφως πς απόψεις του στην αρμόδια 
Κεντρική Υπηρεσία Αλιείας του Υπουργείου Γεωργίας ε¬ 
ντός δέκα (10) ημερών από την επίδοση της έκθεσης σ’ 
αυτόν. 

δ. Στον επικεφαλής και τα μέλη του Κλιμακίου και Υπο- 
κλιμακίου ελέγχου καταβάλλεται ειδική μηνιαία αποζη¬ 
μίωση, η δαπάνη της οποίας βαρύνει τα έσοδα του Κε¬ 


ντρικού Ταμείου Γεωργίας, Κτηνοτροφίας και Δασών 
σύμφωνα με τα άρθρα 47 και 49 του Ν. 2538/97. 

ε. Κατά την πραγματοποίηση των ελέγχων καθίστανται 
σεβαστά τα δικαιώματα των ελεγχομένων. 

στ. Τα μέλη των Κλιμακίων και Υποκλιμακίων υποχρεού- 
νται να τηρούν εχεμύθεια για όσα υποπίτπουν στην αντί¬ 
ληψή τους κατά τη διάρκεια των ελέγχων και δεν τα δη¬ 
μοσιοποιούν άσκοπα. 

ζ. Τα Κλιμάκια ελέγχου αλιευτικών προϊόντων τελούν υ¬ 
πό τον έλεγχο και την εποπτεία του Υπουργού Γ εωργίας. 
Η εποπτεία και ο έλεγχος δύνται να ενεργείται και δια του 
προϊσταμένου της Κεντρικής Υπηρεσίας Αλιείας του Υπ. 
Γεωργίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Φεβρουάριου 1999 

Ο ΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 


ϊ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: ννηνν.β Ι.ρΓ 
ΙΝΤΕΡΝΕΤ: ΙιοΙ.ρι 
β-ΓΩ3ϊΙ: ην»3 @ ΜοΙ.ςμ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531)22 858 



Διοικητήριο Τ.Κ, 411 10 
ΚΕΡΚΥΡΑ 

(041) 597449 



Σαμαρά 13 Τ.Κ. 49100 

(0661)89 127/89 120 



ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

(081)396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888 / 47 533 



ΤΙΜΗ ΦΥΛΛΩΝ ~ Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . Από 8 σελ(δες και άνω ιΐροσ αύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 

15.000 » . 

750 » . 

Δ' (Απαλλοτριώσεις, πολεοδομία κ.λπ.) 

70.000 » . 

3.500 » . 

Αναπτυξιακών Πράξεων (Τ.Α.Π.Σ.) 

30.000 >» . 

1.500 » . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

15.000 - . 

750 » . 

Παράρτημα (Προκηρύξεις θέσεων ΔΕΠ κ.τλ.) 

5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 

3.000 » . 

150 >» . 

Προκηρύξεων Α.Σ.Ε. Π. 

10.000 » . 

500 » . 

Ανωνύμων Εταιρειών & Ε.Π.Ε. 

250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 



* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


Τ 







